Meettaafiiziksiin damee falaasamaa ta’e, kan waa’ee hiikkaafi seerota uumamaa keessaa yeroofi hawaa kan ibsudha. Karaa salphaan waa’ee uumamaa “existence of nature” yookiin waa’ee dhugaa (reality)fi dhugummaa isa dhumaa kan qo’atudha. Meettaafiiziksii jechi jedhu jecha Giriikirraa kan dhufe yoo ta’u inniis fiiziksii ol, fiiziksii gadi, fiiziksii dura yookiin fiiziksii booda jechuudha. Dameen falaasamaa kun damee barnoota hundaaf bu’uuradha. Yeroo duraa dameen saayinsii kun baay’ees beekamaa kan hin taanedha. Sababni isaas namoonni waa’ee isaa hinbeekan turan. Ta’us garuu amma waa’ee dhugaa (reality) uumamaan jiru namni baay’een baruu waan barbaaduuf dameewwan saayinsii kan biraa keessattillee akka dabalataatti kennama. 